IN die 128 jaar van ’n laerskool op Uitenhage se bestaan, was dit nog nooit so lamgelê deur inbrake soos tans nie.
Volgens Mapoe het Winterberg ’n redelike agterstand en dien die skool ’n gemeenskap wat finansieël baie swaar trek.
“Ons voedingsprogram was lamgelê omdat diewe twee keer hierdie jaar die gaskanne by die kombuis gesteel het. Die gaskanne was agter slot en grendel. Die eerste keer is die tralies uit die muur geruk om die kanne te steel en ’n volgende keer is die veiligheidskas oopgesny en die nuwe gaskanne is gesteel,” het Mapoe gesê.
“Ons was vir ’n week sonder enige verbinding en internetkonneksie. Telkom het te kene gegee dat as dit die norm raak sal die skool moet oorskakel na ’n ander kommunikasie-stelsel.
Mapoe vertel dat hy op ’n Vrydagmiddag omstreeks 14:30, nadat die skoolhekke toe was, in sy kantoor doenig was toe hy gehoor het hoe “kwaaijongens op die dakke hardloop”. Daar was ook twee insidente tydens skoolure, waar hy mans onder die invloed van alkohol, vanaf die sportterein moes verwyder.
Dit is ironies dat die inbrekers vrye toegang tot die skool verkry alhoewel daar ’n veiligheidsheining is.
“Winterberg se begroting vir herstelwerk kan eenvouding nie die heining beveilig nie. Met die bronne tot ons beskikking, probeer ons om die beste vir ons leerders te gee.
Alhoewel die ouers nie skoolfooie betaal nie, word hulle aangemoedig om ’n bydrae te lewer deur fondsinsamelings te ondersteun.
“Die afgelope naweek is daar weer ingebreek en elektroniese ware is geneem. Ons benodig die publiek se hulp oor inligting van afsetgebiede vir die gesteelde items,” het kaptein Swart gesê.